b'\n_START_ARTICLE_\nLeidingen\n_START_PARAGRAPH_\nLeidingen er en bydel i  kommunen  Wallerfangen med ca. 190\xc2\xa0indbyggere i Landkreis Saarlouis i den tyske delstat (Bundesland) Saarland.\n_START_SECTION_\nGeografi\n_START_PARAGRAPH_\nLeidingen ligger p\xc3\xa5 Saargau-plateauet. Byen ligger direkte op til gr\xc3\xa6nsen mod Frankrig; p\xc3\xa5 den franske side af gr\xc3\xa6nsen ligger Leiding, som udg\xc3\xb8r den \xc3\xb8stlige del af kommunen Heining-l\xc3\xa8s-Bouzonville i Lorraine (Moselle). Den tysk-franske gr\xc3\xa6nse mellem de to sm\xc3\xa5 byer udg\xc3\xb8res af en vej p\xc3\xa5 1,6 km, der p\xc3\xa5 den tyske side har navnet "Neutrale Stra\xc3\x9fe" og p\xc3\xa5 den franske side "Rue de la Fronti\xc3\xa8re". De to sm\xc3\xa5, n\xc3\xa6sten ens ben\xc3\xa6vnte byer udgjorde tidligere et f\xc3\xa6lles samfund. Leidingen p\xc3\xa5 den tyske side har 192 indbyggere, mens Leiding p\xc3\xa5 den franske side kun har 28 indbyggere.\n_START_SECTION_\nHistorie\n_START_PARAGRAPH_\nI 2010\'erne er man igen begyndt at samarbejde om f\xc3\xa6lles l\xc3\xb8sninger mellem de to byer p\xc3\xa5 omr\xc3\xa5der som drikkevandsforsyning og spildevandsh\xc3\xa5ndtering, der blevet h\xc3\xa5ndteret fra tysk side, mens gadebelysningen i Neutrale Stra\xc3\x9fe/Rue de la Fronti\xc3\xa9re er overtaget af Frankrig. De to sider skiftes til at klare snerydningen til forskel fra tidligere, hvor hvert samfund har taget sin egen halvdel; den nye l\xc3\xb8sning giver en mere ensartet rydning. P\xc3\xa5 begge sider af gaden er der nu ogs\xc3\xa5 etableret samme type gadebelysning. Det tv\xc3\xa6rnationale samarbejde har dog kr\xc3\xa6vet b\xc3\xa5de midler fra EU s\xc3\xa5vel som overvindelse af bureaukrati.'